burgasdotpro/wikipedia huggingface dataset:
Kachle

Kachle sú kúrenisko s uzavretým ohňom slúžiace na vykurovanie miestností, prípadne aj prípravu a ohrievanie pokrmov. Zvyčajne využíva tuhé palivo ako drevo, uhlie alebo pelety. Uzavreté kachle sú na kúrenie účinnejšie, pretože zabraňujú nasávaniu vzduchu z miestnosti do komína a jeho následný únik. Môžu byť vyrobené z rôznych materiálov, najmä kovu (liatiny), keramiky, betónu alebo ohňovzdorného muriva. Keramické pece sú obložené kachlicami. Ich výrobou sa zaoberá kachliarstvo. Navrchu môžu byť upravené na varenie plochou kovovou doskou (sporák).
Na Slovenskom území sa kachle objavujú od prelomu 14. až 15. storočia, pod vplyvom susedných západných krajín najmä v mestskom prostredí. Rozšírené sú od 16. storočia. V obydliach bežných ľudí sa objavovali od 18. storočia, boli kombinované s pecou (kachľová pec), ako kachľový nadstavec. V neskoršom období sa objavujú aj samostatne.
V klasických „meštianskych“ domoch boli kachle typicky pevne spojené s podlahou, ohnisko sa nachádzalo v kovovej spaľovacej komore a bolo obstavané masou muriva a keramiky kvôli akumulácii tepla vzniknutého pri horení. Keramika tvorila nielen akumulačný, ale i dekoratívny prvok. Dnes sa obdobný postup využíva pri výrobe moderných kachlí na drevo.
Zoznam kultúrnych pamiatok v obci Michalová

Toto je zoznam kultúrnych pamiatok v obci Michalová v okrese Brezno.
Sópatros z Argosu

Sópatros () bol olympijský víťaz v behu na jedno stadion v roku 28 pred Kr..
Sópatros z Argosu si na 188. olympijských hrách vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Sópatros dal 188. olympiáde meno, pretože menom víťazov tejto disciplíny sa olympiády označovali.
Olympijské víťazstvo Sópatra uvádza staroveký historik Eusebios z Kaisareie vo svojom diele Kronika (gr. Chronografia), a to v zozname olympijských víťazov, ktorý vyhotovoval z písomnosti Iulia Africana, autora diel, zachovaných prevažne len vo fragmentoch.
Čierna hviezda

Čierna hviezda je gravitačný objekt zložený z hmoty. Je to alternatívna teoretická koncepcia čiernej diery podľa všeobecnej relativity. 
Čierna diera nemusí mať horizont udalostí a môže alebo nemusí byť prechodná fáza medzi zanikajúcou hviezdou a singularitou. Čierna diera je vytvorená, keď sa hmota stláča rýchlosťou výrazne nižšou, než je rýchlosť voľného pádu hypotetickej častice padajúcej do stredu svojej hviezdy. Čierna hviezda s polomerom mierne vyšším, než je predpokladaný pri horizonte udalostí rovnocenne hmotnej čiernej diery, sa javí veľmi tmavo, pretože takmer všetko vyrobené svetlo odčerpá späť do hviezdy, a všetko uniknuté svetlo bude značne deformované červeným posunom. Bude vyzerať takmer rovnako ako čierna diera.
Plávanie na Letných olympijských hrách 2016 – 1500 metrov voľný štýl muži

Disciplína 1500 metrov voľný štýl muži na Letných olympijských hrách 2016 sa konala 12. a 13. augusta v Estádio Aquático Olímpico.
Plávanie na Letných olympijských hrách 2016 – 4 x 100 metrov polohové preteky muži

Disciplína 4 × 100 metrov polohové preteky muži na Letných olympijských hrách 2016 sa konala 12. a 13. augusta v Estádio Aquático Olímpico.
Plávanie na Letných olympijských hrách 2016 – 200 metrov znak ženy

Disciplína 200 metrov znak ženy na Letných olympijských hrách 2016 sa konala 11. a 12. augusta v Estádio Aquático Olímpico.
Getsemanka I. a II.

Prírodná rezervácia Getsemanka bola v roku 2013 znovu vyhlásená pod jediným názvom namiesto pôvodného Getsemanka I. a II. Nachádza sa v katastrálnych územiach Hutě pod Třemšínem a Věšín. 
Ochrana.
Predmetom ochrany sú fragmenty prirodzených porastov horských bučín, jelšín a sutinových lesov vrátane reprezentatívnych druhov lišajníkov, rastlín a živočíchov.
Popis oblasti.
V lokalite rastie niekoľko druhov lišajníkov a kriticky ohrozená huba telotréma kôrovitá ("Thelotrema lepadinum"). Ďalej možno menovať dutohlávku horskú ("Cladonia stellaris"), ktorá bola doteraz nájdená v Čechách iba na Šumave a v Brdoch.
Z cicavcov sa v rezervácii bežne vyskytuje jeleň európsky ("Cervus elaphus"), lokalita je súčasťou teritória rysa ostrovida ("Lynx lynx").
Ioulianos zo Smyrny

Ioulianos ("Ioulianos") bol olympijský víťaz v roku 189. 
Epigrafický nález "Smyrna 57" (región: Malá Ázia, Ionia) objavený v lokalite starovekej Smyrny v Turecku uvádza, že Tiberios Ioulios Septimios Ioulianos zo Smyrny bol (pravdepodobne v niektorej úpolovej disciplíne, buď v pankratiu, v boxe alebo v zápasení) "periodonikés" (víťaz obehu), čo znamená, že sa v tejto disciplíne počas olympiády (obdobie medzi dvomi olympijskými hrami) presadil na všetkých celogréckych hrách (jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili "periodos", t. j. pravidelný obeh). 
Ioulianos si svoje olympijské víťazstvo vybojoval pravdepodovne na 242. hrách v roku 189.
Prognóza (rozlišovacia stránka)

Prognóza môže byť:
Zoznam chránených území v okrese Náchod

Toto je zoznam chránených území v okrese Náchod, aktuálny k júlu roku 2016, v ktorom sú uvedené chránené územia v oblasti okresu Náchod.
Patrimonializmus

Patrimonializmus je štýl vládnutia, pri ktorom sa takmer alebo vôbec nerozlišuje medzi súkromnými záujmami vládcu a verejným záujmom, čiže súkromné a erárne je preň jedno a to isté. Vládca, ktorý ovláda všetky zdroje štátu, má možnosť využívať ich podľa vlastnej ľubovôle. Takéto usporiadanie je nedemokratické a autokratické. Ide o extrémnu verziu klientelizmu, čiže vzťahov medzi patrónom a klientom. pri ktorých zdroje smerujú zhora nadol, kým politická podpora zdola nahor. 
Termín patrimonializmus zaviedol Max Weber vo svej analýze svojvoľných rozhodnutí kráľov a ich príbuzných, ktorých takmer alebo vôbec nič neobmedzovalo v ich správaní. Weber sa pritom sústredil najmä na začiatky európskeho novoveku od konca 15. storočia po koniec 18. storočia, keď sa ešte takmer všetky záväzné rozhodnutia rodili v prostredí panovníckych rodín, a nie v byrokratických štruktúrach. Všetci vládni úradníci plne záviseli od osobných vzťahov s panovníkmi, ktorí neváhali použiť akékoľvek prostriedky, aby si vynútili poslušnosť. To však malo za následok rast nestability, keďže jediným spôsobom, ako dosiahnuť zmenu, bolo zvrhnutie vládcu.
Max Weber za extrémnu formu patrimonializmu označil sultanizmus. Významná aktualizovaná verzia tohto pojmu zahŕňa aj pojem neosultanizmus. Ten charakterizuje dnešné politické systémy, ktoré nie sú monarchie, ale sú im vlastné črty tradičného patrimonializmu. Príklady takýchto systémov nachádzame v niektorých oblastiach Afriky, Južnej Ameriky a Stredného východu.
Kognitívne skreslenie

Kognitívne skreslenie (anglicky "cognitive bias") je systematická, opakovaná chyba v myslení, rozhodovaní, odhadoch, spomienkach, zapamätávaní a iných myšlienkových procesoch, pričom závery o iných ľuďoch a situáciách môžu v týchto prípadoch byť vyvodené nelogickým spôsobom. Napríklad konfirmačné skreslenie je tendencia vyhľadávať len tie informácie, ktoré sú v súlade s tým, čomu práve veríme. Pamäťové skreslenia ovplyvňujú, čo a ako ľahko si spomenieme. Príklad: ľudia si pravdepodobnejšie spomenú na udalosti, ktoré vnímajú ako humorné a lepšie si zapamätajú údaje, ktoré sami vytvoria. Spomienky, ktoré sa nám spájajú s dôležitými udalosťami alebo silnými emóciami, sa nám zdajú presnejšie.
Praktický význam.
Väčšina našich úsudkov a činov je správna. Naše telá a mysle dokážu úžasné veci. Avšak chyby úsudku, ktorých sa ľudia dopúšťajú, sa za určitých okolností predvídateľne opakujú. Obvykle si dovoľujeme riadiť sa svojimi dojmami a pocitmi. Dôvera, ktorú máme vo svoje intuitívne názory a preferencie, väčšinou býva oprávnená. Ale nie je tomu tak vždy. Nielen že sme iracionálni, sme predvídateľne iracionálni. Často sme o niečom skalopevne presvedčení, aj keď pravdu nemáme. Naša iracionalita sa prejavuje rovnakým spôsobom znova a znova. Bez ohľadu na to, či konáme ako konzumenti, podnikatelia, zákonodarci, pochopenie spôsobov, akými sme predvídateľne iracionálni, nám ukáže cestu ako zlepšiť naše rozhodnutia a tak zlepšiť naše životy.
Mechanizmy.
Skreslenia často vznikajú z rôznych procesov, ktoré je niekedy ťažké navzájom rozlíšiť. Tieto zahŕňajú:
Zoznam.
V nasledujúcej časti je výber zo známych skreslení:
Wayde van Niekerk

Wayde van Niekerk (* 15. júl 1992), Kapské Mesto, Južná Afrika) je juhoafrický atlét, ktorý sa venuje behu na 400 m, 200 m a 100 m.
Na MS 2015 získal v behu na 400 metrov zlatú medailu. Na olympijských hrách 2016 však v tejto disciplíne nebol hlavným favoritom, tým bol obhajca olympijského zlata Kirani James. Navyše štartoval z nevýhodnej ôsmej dráhy a nemal prehľad o ostatných bežcoch. Napriek tomu získal suverénnym spôsobom zlatú medailu a časom 43.03 prekonal svetový rekord Michaela Johnsona z roku 1999.
Jeho trénerkou je 74-ročná Ans Bothová.
Juliova množina

Juliova množina je množina všetkých bodov formula_1 v komplexnej rovine, pre ktoré postupnosť formula_2, kde formula_3 je ľubovoľné komplexné číslo, nediverguje. Hranice takejto množiny tvoria fraktál. Prvýkrát boli tieto množiny popísané francúzskymi matematikmi Gastonom Juliom a Pierrom Fatom.
Konštrukcia.
Juliove množiny možno zostrojiť jednoducho. Zvolíme ľubovoľné komplexné číslo "c", ktoré bude charakterizovať množinu. Pre každý bod z (formálne formula_4) komplexnej roviny zistíme, či neustálym umocňovaním formula_5 a pripočítaním konštanty "c" diverguje: 
Ak nediverguje, bod formula_1 patrí do množiny. Výpočet vyzerá veľmi ľahko: Skúmané číslo formula_1 je umocnené a je k nemu pripočítaná konštanta "c". Ak je výsledok v absolútnej hodnote väčší ako 2, bod nepatrí do množiny. Ak je menší, iterácia sa zopakuje. Ak ani po niekoľkých opakovaniach výsledok nepresiahne hodnotu 2, bod patrí do Juliovej množiny. Na počte vykonaných iterácií (v ideálnom prípade nekonečno) závisí ostrosť detailov zobrazenej množiny. Podľa počtu iterácií, po ktorých absolútna hodnota bodu formula_9 prekročí 2, možno bodu formula_4 priradiť farbu a získať tak rôzne farebné prechody, hoci by správne graf Juliovej množiny mal byť dvojfarebný (patrí / nepatrí).
Plávanie na Letných olympijských hrách 2016 – 50 metrov voľný štýl ženy

Disciplína 50 metrov voľný štýl ženy na Letných olympijských hrách 2016 sa konala 12. a 13. augusta v Estádio Aquático Olímpico.
Plávanie na Letných olympijských hrách 2016 – 4 x 100 metrov polohové preteky ženy

Disciplína 4 × 100 metrov polohové preteky ženy na Letných olympijských hrách 2016 sa konala 12. a 13. augusta v Estádio Aquático Olímpico.
Neviditeľná ruka

Neviditeľná ruka alebo neviditeľná ruka trhu je pojem, ktorý zaviedol ekonóm Adam Smith na opis samoregulácie voľného trhu prostredníctvom konkurencie, rovnováhy ponuky a dopytu a skutočnosti, že všetci účastníci trhu sa snažia o maximalizáciu svojho zisku. Tento prístup sa považuje za jednu z ekonomických verzií Darwinovej teórie prírodného výberu.
Eratón z Aitólie

Eratón () bol olympijský víťaz v behu na jedno stadion v roku 240 pred Kr..
Eratón z Aitólie si na 135. olympijských hrách vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Eratón dal 135. olympiáde meno, pretože menom víťazov tejto disciplíny sa olympiády označovali.
Olympijské víťazstvo Eratóna uvádza staroveký historik Eusebios z Kaisareie vo svojom diele Kronika (gr. Chronografia), a to v zozname olympijských víťazov, ktorý vyhotovoval z písomnosti Iulia Africana, autora diel, zachovaných prevažne len vo fragmentoch.
Galoisova teória

Galoisova teória sa zaoberá riešiteľnosťou algebraických rovníc. Sformuloval ju francúzsky matematik Évariste Galois.
Množina všetkých automorfizmov telesa tvorí vzhľadom na skladanie grupu.
Definícia.
Nech formula_1 je teleso a formula_2 je jeho nadteleso formula_3. T‑automorfismus telesa U je taký automorfizmus formula_4, pre ktorý platí: formula_5, tj. T‑automorfismus prvky z telesa T „ponecháva na mieste“.
Množina všetkých automorfizmov telesa U sa značí formula_6, množina všetkých T‑automorfizmov telesa sa značí formula_7 
Možno dokázať vetu 1
Zoznam chránených území v okrese Nymburk

Toto je zoznam chránených území v okrese Nymburk aktuálny k júlu roku 2016, v ktorom sú uvedené chránené územia v oblasti okresu Nymburk.
Mydlovarský luh

Mydlovarský luh je prírodná rezervácia, ktorá sa rozprestiera v Stredočeskom kraji, v okrese Nymburk, na katastrálnych územiach Ostrá a Kostomlaty nad Labem. 
Popis územia.
Ide o sústavu mŕtvych labských ramien vzniknutých v 30. rokoch 20. storočia po regulácii rieky. Ramená sú v rôznom stupni zazemnenia, je tu vytvorená kompletná hydroséria mokradí až po uzavreté plochy, ktoré sú využívané ako kosené lúky. Najvýznamnejšou je oblasť okolo meandrujúceho Farského potoka, ktorý je súčasťou rieky Vlkava.
Pre svoj význam bol Mydlovarský luh zaradený do sústavy Europsky významných lokalít Natura 2000.
Vo vnútri rezervácie sa nachádza zrúcanina stredovekého hradu Mydlovar. Je prístupná po odbočke z modro značenej turistické trasy pozdĺž Labe.
Netopier riasnatý

Netopier riasnatý ("Myotis nattereri") je druh netopiera z čeľade netopierovité. Podľa Medzinárodnej únie na ochranu prírody a prírodných zdrojov netopier riasnatý patrí medzi najmenej ohrozené druhy, celková populácia je stabilná, je to rozšírený druh netopiera s nízkou početnosťou, najväčšie kolónie boli nájdené v Jordánsku, 200300 jedincov. Zo severnej Afriky pochádza len málo záznamov.
Rozšírenie a početnosť.
Žije v západnej Palearktíde, v severnej Afrike, v Európe až po Irak, na severe približne po 60. rovnobežku.
Rozšírenie na Slovensku.
Netopier riasnatý je pravdepodobne rozšírený vo všetkých lesnatých oblastiach Slovenska.
Zo 429 mapovacích kvadrátov DFS sa celkovo vyskytol v 118 (27,4% rozlohy Slovenska):
Ekosozologický status od roku 2001 "LR:nt", "LR" - menej ohrozený druh.
Ochrana.
Netopier riasnatý je zákonom chránený, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). 
Druh je zaradený do Bonnského dohovoru (Príloha II), Bernského dohovoru
(Príloha II) a smernici o biotopoch (Príloha IV).
Slatinná louka u Velenky (prírodná pamiatka)

Prírodná pamiatka Slatinná louka u Velenky leží na západnom okraji prírodného parku Kersko, neďaleko obcí Hradištko a Velenka v okrese Nymburk. Na západe susedí s rovnomennou národnou prírodnou pamiatkou, ktorá je chránená od roku 1973.
Ochrana.
Predmetom ochrany sú bezkolencové lúky na vápnitých, rašelinových alebo hlinito-ílovitých pôdach s európsky významnými druhmi ľanolistníka bezlistencového a mečíka močiarneho
Netopier brvitý

Netopier brvitý ("Myotis emarginatus") je druh netopiera z čeľade netopierovité.
Rozšírenie a početnosť.
Netopier brvitý žije v Palearktíde i v severnej Afrike. Od západnej Európy až po Tadžikistan, na severe približne po 52. rovnobežku.
Rozšírenie na Slovensku.
Rozšírenie netopiera brvitého je na Slovensku málo známe, z mnohých oblastí chýbajú údaje.
Zo 429 mapovacích kvadrátov DFS sa celkovo vyskytol v 117 (27,1% rozlohy Slovenska):
Slatinná louka u Velenky

Slatinná louka u Velenky je 2,48 ha veľká národná prírodná pamiatka, ktorá sa rozprestiera v Stredočeskom kraji v katastrálnom území Hradištko (na západnom okraji Kerska) a Semíc. Jedná sa o lúčnu enklávu medzi poľami a lesom neďaleko obce Velenka. V západnej časti je ohraničená komplexom polí, na východe lesom prírodného parku Kersko-Bory a protipovodňovým valom pozdĺž Velenského potoka.
Opis lokality.
Slatinná louka u Velenky je jednou z dvoch lokalít v Česku, kde sa vyskytuje ľanolistník bezlistencový ("Thesium ebracteatum"), druhou je rovnomenná prírodná pamiatka Slatinná louka u Velenky, ležiaca východne, na druhom brehu Velenského potoka, ďalej je jedným z troch miest výskytu mečíka močiarneho ("Gladiolus palustris") v Česku. Pre svoj význam bola zaradená do sústavy Európsky významných lokalít Natura 2000.
Netopier fúzatý

Netopier fúzatý ("Myotis mystacinus") je druh netopiera z čeľade netopierovité.
Popis.
Netopier fúzatý je jedným z najmenších netopierov. Jeho telo meria 3548 mm, predlaktia sú dlhé 3137 mm a chvost 3043 mm. Výška ušnice dosahuje 1219 mm. Hmotnosť tela sa pohybuje od 4,5 do 6g (6,5). Srsť na chrbte je hnedá až čiernohnedá so zlatistým nádychom, na bruchu je sivá. Uši a lietacie blany má čiernohnedé.
Echolokácia.
Netopier fúzatý využíva pre echolokáciu frekvenciu 32115 kHz. Pri vyhľadávacej fáze 3275 kHz s najvyššou intenzitou pri hodnote 4050 kHz. V približovacej fáze využíva rozsah 35115 kHz.
Spôsob života.
Letné úkryty boli nájdené často v ľudských stavbách v škárach prístupných z vonku, v škárach múrov a okien i v skalných puklinách. Živí sa lovom hmyzu, najčastejšie v pásme 1,56 m nad zemou. Lovia tiež nad vodnými plochami.
Zimu trávi v chladných oblastiach. Pre svoje zimné úkryty využíva jaskyne, štôlne, pivnice.
Rozšírenie a početnosť.
Netopier fúzatý žije v Palearktíde i v severnej Afrike v Maroku, na severe približne po 64. rovnobežku. Vyskytuje sa takmer v celej Európe s výnimkou oblastí v Stredomorí, Škandinávii a Británii. Jedná sa o menej bežný druh netopiera.
Rozšírenie na Slovensku.
Pôvodne poddruhy "M.m.mystacinus" a "M.m.brandtii" sú dnes považované za samostatné druhy a pribudol k nim druh "Myotis alcathoe (Helversen et al. 2001)". V teréne sa ťažko odlišujú, preto sa mnohé pozorovania nepriraďujú presne k druhu ale sú vedené ako "Myotis "mystacinus"" a zahŕňajú aj nálezy "M. brandtii" a "M.alcathoe". Ide hlavne o záznamy zo zimného obdobia. Presne determinovaný druh je uvádzaný ako "Myotis mystacinus" sensu stricto.
Rozšírenie netopiera fúzatého ako "Myotis "mystacinus"" je zistené skoro na celom území Slovenska.
Zo 429 mapovacích kvadrátov DFS sa celkovo vyskytol v 212 (49,2 % rozlohy Slovenska):
Majstrovstvá sveta v horseballe 2016

Majstrovstvá sveta v horseballe 2016 boli v poradí 3. majstrovstvá sveta v horseballe mixu a žien, ktoré organizuje Medzinárodná horseballová federácia (FIHB). Konali sa v dňoch od 15.20. augusta 2016 v Ponte de Lima, v regióne Norte, v Portugalsku, za účasti 12 zmiešaných a 10 ženských tímov. Nováčikmi turnaja boli zmiešané družstvá Austrálie a Mexika. Ženský turnaj má na MS premiéru, doteraz sa v ženskej kategórii organizovali iba majstrovstvá Európy. Portugalsko bolo organizátorom svetového šampionátu druhýkrát, predtým hostilo toto podujatie v roku 2008, rovnako v Ponte de Lima. Dejiskom turnaja bolo "Expo Lima", ktoré obsahuje outdoorový štadión, športovú (súťažnú) halu a tréningovú halu. 
Zlato v mužskej kategórii obhájilo Francúzsko, ktoré vo finálovom stretnutí zvíťazilo nad Španielskom. U žien po finálovej výhre nad domácim Portugalskom získalo titul rovnako Francúzsko.
Účastníci.
Pozn: Číslo v zátvorke udáva umiestnenie vo svetovom rebríčku FIHB k septembru 2015.
Netopier Brandtov

Netopier Brandtov ("Myotis brandtii") je druh netopiera z čeľade netopierovité.
Rozšírenie a početnosť.
Netopier Brandtov žije v Palearktíde od 5. poludníka západnej dĺžky až po Kamčatku a Japonsko, na severe približne po 65. rovnobežku a na juhu po Bulharsko a Kaukaz.
Rozšírenie na Slovensku.
Rozšírenie netopiera Brandtovho na Slovensku v letnom období nie je dobre známe.
Zo 429 mapovacích kvadrátov DFS sa celkovo vyskytol v 96 (22,3 % rozlohy Slovenska):
Netopier alkatoe

Netopier alkatoe alebo netopier nymfin ("Myotis alcathoe") je druh netopiera z čeľade netopierovité.
Rozšírenie a početnosť.
Netopier alkatoe bol len nedávno objavený (2001) preto nie je jeho rozšírenie dostatočne známe. Bol zistený len v Európe.
Rozšírenie na Slovensku.
Rozšírenie netopiera alkatoe na Slovensku v letnom období je známe z južnej časti stredného a východného Slovenska.
Zo 429 mapovacích kvadrátov DFS sa celkovo vyskytol v 19 (4,4 % rozlohy Slovenska):
Hľuzovka

Hľuzovka (iné názvy pozri nižšie; lat. "Tuber") je rod vreckatých húb z čeľade hľuzovkovité (Tuberaceae) z radu čiaškotvaré (Pezizales). Je známych veľa druhov, väčšina z nich sa považuje za kulinársku pochúťku.
Názvy.
Názov tohto rodu, resp. v užšom zmysle hľuzovky letnej ("Tuber aestivum"), bol od 17. stor. do 30. rokov 20. storočia lanýž/lanyž(), jelenia huba, jelenia hubka, jelení hríb, jelenica, jelienka, tryfla, homolica a homôlka. Uvedené názvy sú zároveň ľudové názvy tohto rodu (resp. hľuzovky letnej); ďalšie ľudové názvy sú hubka, trifľa a trifeľ. Slovo lanýž (lanyž) je bohemizmus (po čes. lanýž), slová na trif- (tryf-) sú germanizmy (po nem. Trüffel).
Rozšírenie a výskyt.
Hľuzovky sa vyskytujú najmä v Stredomorí, napríklad v Talianskom Piemonte, vo francúzskom Périgorde alebo v oblasti Istrijského polostrova. Hľuzovky rastú prevažne v dubových a iných listnatých horách. Väčšine druhov sa darí vo vápnitej pôde s mierne zásaditou reakciou pôdneho roztoku.
Na Slovensku do prvej polovice 20. storočia rástla pomerne hojne predovšetkým hľuzovka letná ("Tuber aestivum"), ale aj iné druhy, no v súčasnosti sa u nás hľuzovky takmer nevyskytujú.
Opis.
Plodnice sú typu tuberotécium, čo je druhotne uzatvorené apotécium. Bývajú nepravidelného guľovitého až zemiakového tvaru, hrboľaté až bradavičnaté, belavé, žltohnedej alebo sivočiernej farby. Nachádzajú sa pod zemou v hĺbke približne 15-20 cm, čo sťažuje ich hľadanie a vyžaduje si pomoc svine alebo vycvičeného psa, "makrozmatických" živočíchov, čiže živočíchov s čuchom citlivejším, ako má človek, ktoré hľuzovku zisťujú tak, že cítia chemikáliu dimetylsulfid vytvorenú plodnicou.
Netopier vodný

Netopier vodný ("Myotis daubentonii") je druh netopiera z čeľade netopierovité. Podľa Medzinárodnej únie na ochranu prírody a prírodných zdrojov netopier vodný patrí medzi najmenej ohrozené druhy, trend celkovej populácie je stúpajúci, je to jediný druh netopiera, ktorého stavy v Európe od polovice 20. storočia neustále stúpajú. V celej oblasti rozšírenia je početný, v Turecku je vzácny, existujú len 4 záznamy.
Rozšírenie a početnosť.
Netopier vodný žije v Palearktíde, na severe približne po 64. rovnobežku.
Rozšírenie na Slovensku.
Netopier vodný žije na celom území Slovenska.
Zo 429 mapovacích kvadrátov DFS sa celkovo vyskytol v 225 (52,2 % rozlohy Slovenska):
Ekosozologický status od roku 2001 "LR:lc", "LR" - menej ohrozený druh.
Ochrana.
Netopier vodný je zákonom chránený, spoločenská hodnota je 90 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Do neba volajúce hriechy

Do neba volajúce hriechy sú kategóriou závažných hriechov v kresťanskej tradícii.
Definovanie.
Katechizmus katolíckej cirkvi o nich hovorí v jednom bode článku o hriechu. Hovorí nasledovné: „"Katechetická tradícia pripomína tiež, že jestvujú ‚do neba volajúce hriechy‘. Do neba volá: krv Ábela, hriech Sodomčanov, volanie utláčaného ľudu v Egypte, nárek cudzinca, vdovy a siroty, nespravodlivosť voči námezdnému robotníkovi."“ Podobne v jednom z bodov o vražde katechizmus hovorí „"Vrah a tí, ktorí úmyselne na vražde spolupracujú, páchajú hriech, ktorý volá o pomstu do neba."“
Spomenuté prípady odkazujú na zmienky vo Svätom Písme. V starozákonnej knihe Genezis je obsahnutý príbeh o Kainovi, ktorý zavraždil svojho pokrvného brata Ábela. V príbehu sa spomína, že Boh následne povedal Kainovi „"Čo si to urobil?! Hlas krvi tvojho brata hlasno volá zo zeme ku mne." [...]“ (Gn 4,10). V knihe Exodus sa zasa spomína „"Vdove a sirote nebudete krivdiť! Ak im budeš krivdiť a oni budú volať ku mne, ja isto vypočujem ich volanie," [...]“ (Ex 22,22-23). Ďalšie pasáže spájané s pojmom sú Gn 18,20-21 (hriech Sodomčanov), Ex 3,7-10 (volanie utláčaného ľudu), Dt 24,10-15 a Jak 5,4 (zadržiavanie spravodlivej mzdy – „"Hľa, mzda, ktorú ste zadržali robotníkom, čo vám žali polia, kričí. A krik žencov došiel k sluchu Pána Zástupov"“).
Na základe vyššie spomenutých zmienok teda medzi hriechy volajúce do neba bývajú radené:
Cudzie hriechy

Cudzie hriechy sú v katolíckej tradícii hriechy, ktoré človek nespácha priamo, ale prostredníctvom iných ľudí. 
Cudzím hriechom človek získava podiel na hriechu iného a naviac sa cudzí hriech berie ako ublíženie druhému človeku, čím sa proti nemu previňuje. Cudzím hriechom je napríklad dávať niekomu radu na hriech, nahovárať ho na hriech, povzbudzovať ho na hriech, prikazovať mu spáchať hriech, súhlasiť s jeho hriechom, mlčať pri jeho hriechu, pomáhať mu hrešiť, schvaľovať a zastávať sa jeho hriechu, chváliť jeho hriech, netrestať jeho hriech atď.
Zoznam kultúrnych pamiatok v obci Stratená

Toto je zoznam kultúrnych pamiatok v obci Stratená v okrese Rožňava.
Zoznam kultúrnych pamiatok v obci Hnilčík

Toto je zoznam kultúrnych pamiatok v obci Hnilčík v okrese Spišská Nová Ves.
Ginásio do Maracanãzinho

Ginásio do Maracanãzinho, skrátene nazývana ako Maracanãzinho, je viacúčelová športová aréna v brazílskom meste Rio de Janeiro, v časti Maracanã, nachádzajúca sa hneď vedľa futbalového štadióna Estádio do Maracanã. Bola otvorená v apríli 1954, vtedy ešte pod názvom "Ginásio Gilberto Cardoso" (podľa bývalého prezidenta športového klubu Clube de Regatas do Flamengo), pri príležitosti organizovania Majstrovstiev sveta v basketbale mužov 1954. Má kapacitu 12 600 miest pre futsalové súťaže, v ostatných prípadoch činí kapacita 11 800 miest. V roku 2001 ju navštívili rôzne celebrity, vrátane Madonny a IMT Smiles.
Vrcholné športové podujatia.
Aréna v rokoch 1954 a 1963 hostila basketbalové majstrovstvá sveta mužov. Počas finálového zápasu na MS 1954 prišlo do hľadiska až 30 000 divákov. V roku 1960 organizovala volejbalové majstrovstvá sveta mužov a žien. Neskôr slúžila pre medzinárodné zápasy národných basketbalových tímov. V roku 1990 bola jednou z troch brazílskych arén, ktoré hostili Majstrovstvá sveta vo volejbale mužov 1990. Pri príležitosti organizovania Panamerických hier 2007 v Rio de Janeiro slúžila ako dejisko volejbalového turnaja. Pred hrami prešla aréna veľkou renováciou s nákladmi vo výške 97 miliónov BRL a jej kapacita sa znížila z pôvodných 13 163 na 12 300 miest. Na Majstrovstvách sveta FIFA vo futsale 2008 bola jednou z dvoch dejísk turnaja. V roku 2013 sa tu organizovali džudistické majstrovstvá sveta a v roku 2016 finálový turnaj svetovej ligy vo volejbale.
Aréna sa v roku 2016 stala jediným dejiskom volejbalového turnaja na Letných olympijských hrách 2016.
Maracanã

Maracanã môže byť:
Netopier pobrežný

Netopier pobrežný ("Myotis dasycneme") je druh netopiera z čeľade netopierovité.
Rozšírenie a početnosť.
Netopier pobrežný žije v Palearktíde po rieku Jenisej, na severe približne po 60. rovnobežku, na juhu Európy po 45. rovnobežku, v Rusku po 45.
Rozšírenie na Slovensku.
Rozšírenie netopiera pobrežného na Slovensku nie je dobre preskúmané.
Zo 429 mapovacích kvadrátov DFS sa celkovo vyskytol v 45 (10 % rozlohy Slovenska):
Večernica pozdná

Večernica pozdná alebo netopier pozdný ("Eptesicus serotinus") je druh netopiera z čeľade netopierovité.
Rozšírenie a početnosť.
Večernica pozdná žije od severozápadnej Afriky po Kóreu.
Rozšírenie na Slovensku.
Večernica pozdná žije na nížinách a pahorkatinách väčšiny územia Slovenska.
Zo 429 mapovacích kvadrátov DFS sa celkovo vyskytol v 267 (62 % rozlohy Slovenska):
Plávanie na Letných olympijských hrách 2016 – 10 kilometrov muži

Disciplína 10 kilometrov muži na Letných olympijských hrách 2016 sa konala 16. augusta na Forte de Copacabana.
Plávanie na Letných olympijských hrách 2016 – 10 kilometrov ženy

Disciplína 10 kilometrov ženy na Letných olympijských hrách 2016 sa konala 15. augusta na Forte de Copacabana.
Večernica severská

Večernica severská alebo netopier severský ("Eptesicus nilssonii") je druh netopiera z čeľade netopierovité.
Rozšírenie a početnosť.
Večernica severská žije v Palearktíde od západného Francúzska po Japonsko a Sachalin, vyskytuje sa zo všetkých netopierov najviac na severe.
Rozšírenie na Slovensku.
Večernica severská žije v oblasti horských a podhorských lesov Slovenska. V zimnom období bola nájdená v Slovenskom krase a v strednej časti Slovenska.
Zo 429 mapovacích kvadrátov DFS sa celkovo vyskytla v 94 (21,8% rozlohy Slovenska):
Kerské rybníčky

Kerské rybníčky je územie európskeho významu a súčasne i prírodná pamiatka o rozlohe 9 ha. Nachádza sa pri osade Kersko v katastrálnom území Hradištko u Sadskej na juhozápade okresu Nymburk v Stredočeskom kraji. 
Ide o sústavu troch lesných rybníčkov v Kerskom lese medzi diaľnicou D11 a cestou II/611 medzi obcami Velenka a Třebestovice. Nadmorská výška územia dosahuje 191 až 199 m. Neďaleko od rybníčkov sa nachádza motorest Ohio. Chránené územie bolo vyhlásené nariadením Stredočeského kraja č.6/2011 s účinnosťou ku dňu 13. augustu 2011.
Opis lokality.
Rybníčky boli umelo vybudované kvôli odvodneniu Kerského lesa. Vyskytuje sa tu jedna z najvýznamnejších populácií mloka hrebenatého v stredných Čechách. Pre svoj význam boli rybníčky zaradené do sústavy Európsky významných lokalít Natura 2000. Lokalita je tiež súčasťou rozsiahlejšieho Prírodného parku Kersko-Bory.
Večernica Saviho

Večernica Saviho ("Hypsugo savii", staršie "Pipistrellus savii") je druh netopiera z čeľade netopierovité.
Rozšírenie a početnosť.
Večernica Saviho žije v južnej Palearktíde od západnej Afriky po Japonsko.
Rozšírenie na Slovensku.
Večernica Saviho bola zistená len na niekoľkých miestach Slovenska, po prvýkrát v máji 2005.
Zo 429 mapovacích kvadrátov DFS sa celkovo vyskytla v 3 (0,5 % rozlohy Slovenska):
Ochrana.
Je zákonom chránená, spoločenská hodnota je 500 € (Vyhláška MŽP č. 170/2021).
Domestikos z Efezu

Domestikos () bol olympijský víťaz v pankratiu v roku 125. 
Epigrafický nález "IG V,1 669" (Regions: Peloponnesos, Lakonia and Messenia) objavený v Lakónii uvádza, že Markos Oulpios Domestikos z Efezu bol v pankratiu "periodonikés" (víťaz obehu), čo znamená, že počas olympiády zvíťazil v tejto disciplíne na všetkých celogréckych hrách (jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili "periodos", t. j. pravidelný obeh). Obdivovaný Domestikos dostal v Aténach a v egyptskom meste Antinopolis čestné občianstvá a vyslúžil si aj titul "xystos".
Xystos alebo aj xystarches bol titul (majster "športu", zodpovedný za (? cech) športovcov), ktorý udeľoval zvyčajne rímsky cisár, v jeho prípade mu ho udelil cisár Hadrián, a to v roku 134 a v roku 143 jeho nástupca Antoninus Pius. 
Domestikos si olympijské víťazstvo vybojoval pravdepodobne na 226. hrách v roku 125.
Večernica Leachova

Večernica Leachova (iné názvy: večernica pískavá, netopier pískavý lat. "Pipistrellus pygmaeus") je malý druh netopiera, ktorý bol až v roku 1999 oddelený od netopiera hvízdavého ("Pipistrellus pipistrellus"). Druhy boli rozdelené pretože používajú rozdielne echolokačné volania. Podľa Medzinárodnej únie na ochranu prírody a prírodných zdrojov večernica Leachova patrí medzi najmenej ohrozené druhy, trend celkovej populácie nie je známy. V porovnaní s netopierom hvízdavým nedosahuje takú početnosť, kolónie však vytvára väčšie, okolo 250 jedincov, príležitostne až 3000. Nie je zistené ako hibernuje, či v skupinách a v akých veľkých.
Opis.
Používa frekvenciu od 53 do 86 kHz (najsilnejšie na 55 kHz) a s priemerným trvaním 5,8 ms.
Rozšírenie a početnosť.
Večernica Leachova žije v západnej Palearktíde, vyžaduje ďalší prieskum. Jeho rozšírenie je je zrejmé a to najmä z dôvodu nedávneho odlúčenia od iného druhu. Obýva však Strednú Európu, juh Škandinávie, juh Španielska, Britské ostrovy a Kaukaz.
Rozšírenie na Slovensku.
Večernica Leachova bola zistená na Slovensku po 49. rovnobežku, po prvýkrát v roku 2001 a revidovaním starších záznamov od roku 1994.
Zo 429 mapovacích kvadrátov DFS sa celkovo vyskytla v 79 (18,4% rozlohy Slovenska):
Ekosozologický status od roku 2001 "DD" - údajovo nedostatočný.
Ochrana.
Večernica Leachova je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Druh je zaradený do Bonnského dohovoru (Príloha II), Bernského dohovoru (Príloha II) a smernici o biotopoch (Príloha IV).
Android x86

Android-x86 je v informatike neoficiálny spôsob portácie mobilného operačného systému Android na zariadenia s procesormi AMD a Intel x86. Hlavným cieľom tohto open-source projektu je spustenie aplikácií, hier a aplikácií určených pre mobilné zariadenia s Androidom na klasickom stolnom počítači (platforma x86).
Celý projekt začal snahou upraviť zdrojový kód Androidu tak, aby ho bolo možné spustiť na zariadeniach s platformou x86, ktorá zahŕňa aj netbooky, tablety a ďalšie.
Prehľad.
Tento operačný systém je založený na AOSP (Android Open Source Project) s niekoľkými modifikáciami a vylepšeniami. Niektoré komponenty sú vyvinuté tak, aby mohli fungovať aj na PC zariadeniach. V prípade, že sú detegované podporované GPU (napríklad Intel GMA, Radeony od AMD, alebo čipsety od nVidie), systém ponúkne hardvérovú akceleráciu za pomoci Open GL ES. V prípade, že GPU nie je podporované, beží systém v neakcelerovanom režime za využitia softvérového renderovania.
K dispozícii sú obrazy ISO, ktoré umožňujú (rovnako ako klasické distribúcie Linuxu) spustenie z Live USB alebo inštaláciu na pevný disk.
Android-IA.
Podobný projekt, založený pod krídlami spoločnosti Intel nesie názov Android – IA. Beží na novších zariadeniach s UEFI.
Remix OS.
Remix OS je open-source operačný systém od Jide Technologies založený na Android-x86 určený pre štandardné PC. Na vývoji sa podieľa aj Chih-Wei Huang, hlavný vývojár Android-x86. Beta verzia tohto systému bola predstavená v marci 2016.
Peter Aristone

Peter Aristone (* 4. jún 1980, Bratislava) je slovenský spevák, hudobný skladateľ, multiinštrumentalista a producent žijúci v Prahe. Na začiatku svojej kariéry bol členom progresívne metalovej skupiny Personal Signet a popovej kapely Popcorn Drama, z ktorej neskôr odišiel a začal sa venovať svojej vlastnej kariére. Jeho prvý sólový album "19 Days in Tetbury" vyšiel v marci 2014. Producentom nahrávky bol Greg Haver, ktorý predtým spolupracoval s kapelou Manic Street Preachers z Walesu. Na albume sa podieľali aj gitarista tejto skupiny James Dean Bradfield, alebo speváčka Mel C, bývalá členka skupiny Spice Girls. V roku 2015 predstavil novú pieseň „No Second Time Around“, ku ktorej existuje aj videoklip.
Jeho druhý sólový počin, päťskladbové "EP Gold", je podľa slov Petra Aristona návratom do tínedžerských čias, keď skladal sám s akustickou gitarou. Jedným z podnetov na nové hudobné smerovanie bolo stretnutie s anglickým skladateľom Sachom Skarbekom, ktorý videl slovenského speváka hrať naživo v Londýne akusticky a bez mikrofónu. Štyri autorské skladby a cover verzia od kvarteta Crosby, Stills, Nash &amp; Young na EP albume sú ich spoločným dielom.
Peter Aristone sa s "EP GOLD" okrem Slovenska a Česka predstavil aj v USA, kde sa mu s titulnou skladbou „Gold“ podarilo dostať do rotácie americkej televízie MTV U a následne odohral viac ako 20 koncertov v rámci turné so soul-rockovým spevákom a skladateľom Marcom Broussardom.
Následujúce EP s názvom "Happiest Accidents", znovu producované Skarbekom, vyšlo v roku 2017 a prinieslo syrovší zvuk.
V júni roku 2020 vydal Peter svoj doteraz posledný album s názvom The Hit . Na tomto albume sa podieľali nielen zahraniční hudobníci, ale aj členovia Peterovej kapely. Hlavným producentom tohto albumu bol Mark Plati, známy svojou spoluprácou s Davidom Bowie. Pri produkcii tohto albumu sa podieľal aj sám Aristone, veľká časť nahrávok vznikala priamo v jeho vlastnom štúdiu. V auguste roku 2020 sa druhý singel z tohto albumu „"Far“" - stal piatou najhranejšou skladbou v českom éteri.
Okrem spevu je Aristone tiež multiinštrumentalista, ktorý primárne používa akustickú gitaru a klavír. Okrem toho, že je Peter aktívnym hudobníkom, je tiež uznaným mixérom, zvukovým inžinierom a producentom. Vlastní a prevádzkuje nahrávacie štúdio Funborn Studio a v roku 2020 založil vlastnú značku Funborn-music, ktorej cieľom je objavovať a produkovať začínajúcich umelcov.
Hazal Kaya

Hazal Kaya (* 1. október 1990, Istanbul, Turecko) je turecká seriálová a filmová herečka.
Softbal na Letných olympijských hrách 1996

Softbal na Letných olympijských hrách 1996 bol softbalový turnaj v rámci multišportového podujatia Letných olympijských hier 1996. Konal sa v Columbuse (169 km juhozápadne od Atlanty), v Spojených štátoch v dňoch od 21.30. júla 1996, za účasti 8 ženských tímov. Softbalový turnaj mal na olympijských hrách premiéru a organizoval sa iba v ženskej kategórii. Zápasy sa hrali na štadióne Golden Park, ktorý bol ako dejisko softbalového turnaja vybraný už v auguste 1989. 
Premiérový olympijský titul získalo domáce , ktoré vo finálovom stretnutí zvíťazilo nad .
Cesta II. triedy 611 (Česko)

Cesta II/611 je česká cesta II. triedy, vedúca paralelne s diaľnicou D11 z Prahy do Hradca Králové ako jej súbežná komunikácia. Ide o bývalý úsek cesty I/11, preto má parametre štátnej cesty. Je dlhá 89 km.
Raniak hrdzavý

Raniak hrdzavý alebo netopier hrdzavý ("Nyctalus noctula") je druh netopiera z čeľade netopierovité. Podľa Medzinárodnej únie na ochranu prírody a prírodných zdrojov raniak hrdzavý patrí medzi najmenej ohrozené druhy, trend celkovej populácie je neznámy, v celom svojom areáli rozšírenia je pomerne bežný.
Rozšírenie a početnosť.
Raniak hrdzavý žije v Palearktíde od Atlantického oceána po Japonsko.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 280 (64,9% rozlohy Slovenska):
Raniak hrdzavý bol zistený v letnom a prechodnom období na celom území Slovenska.
Až od roku 1964 vieme o zimovaní. Na západnom Slovensku poznáme zimoviská v stromoch a v štrbinách panelových domov a na strednom Slovensku vo Zvolenskej kotline hlavne v škárach panelových domov.
Ekosozologický status od roku 2001 "LR:lc", "LR" - menej ohrozený druh.
Bionómia.
Raniak hrdzavý žije hlavne v lesnatých oblastiach, vyhovujú mu aj malé skupiny stromov, ako parky a stromoradia. Vyhľadáva stromy s bútľavinami a dutinami. Obsadzuje dutiny, ktoré vytesali ďatle (veľmi často ďateľ veľký) alebo prirodzené, ktoré vznikajú vyhnitím po odpadnutých konároch.
Ochrana.
Raniak hrdzavý je zákonom chránený, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Druh je zaradený do Bonnského dohovoru (Príloha II), Bernského dohovoru (Príloha II) a smernici o biotopoch (Príloha IV).
Raniak stromový

Raniak stromový (iné názvy: raniak malý, netopier stromový; lat. "Nyctalus leisleri") je druh netopiera z čeľade netopierovité. Podľa Medzinárodnej únie na ochranu prírody a prírodných zdrojov raniak stromový patrí medzi najmenej ohrozené druhy, trend celkovej populácie nie je známy, obýva veľkú časť Európy, jeho výskyt je ostrovkovitý, niekde je bežný ako v Írsku a na iných miestach vzácny. Z centrálnej časti Ruska vymizol, na iných miestach je bežný, ako napríklad na Kaukaze. V severnej Afrike je rozšírenie závisí od vhodných biotopov, hojnejšie sa vyskytuje v severovýchodnom Alžírsku v pohorí Atlas v oblasti Djurdjura.
Rozšírenie a početnosť.
Raniak stromový žije v Palearktíde od 10. poludníka západnej dĺžky po južný Ural a z časti aj v orientálnej oblasti.
Rozšírenie na Slovensku.
Raniak stromový žije v letnom a prechodnom období pravdepodobne na celom území Slovenska do a mimo rozsiahlych polí.
Zo 429 mapovacích kvadrátov DFS sa raniak stromový vyskytol iba v letnom a v prechodných obdobiach v 85 (19,7% rozlohy Slovenska) v nadmorských výškach 98 – .
Ekosozologický status od roku 2001 "DD" - údajovo nedostatočný. Z pohľadu výskytu v Karpatoch bol v rámci projektu Bioregio vypracovaný návrh ekosozologického statusu za celé pohorie ako aj za Slovensko "NT" - takmer ohrozený.
Ochrana.
Raniak stromový je zákonom chránený, spoločenská hodnota je 500 € (Vyhláška MŽP č. 170/2021). Druh je zaradený do Bonnského dohovoru (Príloha II), Bernského dohovoru (Príloha II) a smernici o biotopoch (Príloha IV).
Prírodný park Kersko-Bory

Prírodný park Kersko-Bory je chránené územie v juhozápadnej časti okresu Nymburk v Stredočeskom kraji. Rozkladá sa v rovinatej krajine Středolabskej tabule na ľavom brehu rieky Labe severozápadne od mesta Sadská, kde zaberá približne 7,5 km dlhé a 5 km široké územie na katastroch obcí Sadská, Hradištko, Velenka, Semice, Písty a Zvěřínek. Z južnej strany územie lemuje diaľnica D11.
Ochrana.
Ochrana územia bola vyhlásená v roku 1986, pôvodne ako "Oblasť pokoja Kersko", od roku 1990 pod označením prírodný park. Najnovšie vymedzenie Prírodného parku Kersko-Bory bolo vyhlásené nariadením Rady Stredočeského kraja v marci 2010.
Predmet ochrany.
Predmetom ochrany je rozsiahly komplex "Kerského lesa" a lesa "Bory" s borovicovými a brezovými porastmi na štrkopieskovom podklade labskej nivy, okolité otvorené priestory polabskej poľnohospodárskej krajiny a krajinná dominanta sadského kopca s kostolom sv. Apolinára.
Popis územia.
V západnej časti Kerského lesa sa nachádza rozsiahla rekreačná chatová osada Kersko s minerálnym prameňom sv. Jozefa, známa okrem iného v spojitostí so životom a dielom spisovateľa Bohumila Hrabala ("Slavnosti sněženek"). V Kerskom lese sa nachádza tiež vyhlásené územie európskeho významu Kerské rybníčky na ochranu populácie mloka hrebenatého. Pri západnej hranici prírodného parku leží národná prírodná pamiatka Slatinná louka u Velenky s výskytom ľanolistníka bezlistencového a mečíka močiarneho, na jeho severovýchodnom okraji je situovaná prírodná pamiatka Písečný přesyp u Píst, chrániaca typickú psamofitnú vegetáciu jednej z posledných zachovaných piesočných dún v Polabí. Na severnom okraji prírodného parku, pri Hradištku, stojí kameň, považovaný niektorými bádateľmi za prehistorický menhir.
Zoznam kultúrnych pamiatok v obci Krivosúd-Bodovka

Toto je zoznam kultúrnych pamiatok v obci Krivosúd-Bodovka v okrese Trenčín.
Zvrchovanosť ľudu

Zvrchovanosť ľudu znamená, že moc pochádza od ovládaných, nie od vládcov. Zvrchovanosť ľudu vychádza z idey, že všetká zákonitá moc pochádza od ľudí ktorým sa vládne, a nie z nejakého božského či iného externého zdroja. Idea zvrchovanosti ľudu má úzku súvislosť s ideou spoločenskej zmluvy medzi ľuďmi a ich vládou, ako ju sformovali osvietenskí filozofi Thomas Hobbes, John Locke a Jean-Jacques Rousseau. Jej podstatou je, že ľudia sa podradia moci výmenou za ochranu osobnej bezpečnosti, slobody a majetku, ktorú im poskytnú vládcovia. Ak vládcovia zneužijú svoju moc, ľud má právo povstať proti nim. Teoreticky je v súlade so zvrchovanosťou ľudu akákoľvek forma vládnutia, v ktorej vládca alebo vládnuca elita spravujú štát v záujme ľudu a s jeho súhlasom. Dokonca-tiež teoreticky-v prospech ľudu môže vládnuť aj absolútna diktatúra. Svojho času sa to nazývalo osvietenský absolutizmus, prípadne blahovoľná diktatúra. Dnes sa však myšlienka zvrchovanosti ľudu pevne spája najmä s pojmami zastupiteľská demokracia a ústavná vláda-práve ony sú zárukou podpory ľudí predstaviteľom, ktorých si sami zvolili.
Väčšina novodobých vlád tvrdí, že zdrojom ich legitimity je podpora ľudu, dokonca aj vtedy, ak nie je k dispozícií nijaká procedúra, ktorá by ľudom zabezpečovala účinnú kontrolu nad tými, čo im vládnu. V 20. storočí napríklad mnohí latinskoamerickí diktátori (podobne aj aj novodobá vojenská diktatúra v Mjanmarsku) dokazovali, že ich spôsob vlády bol v súlade s najlepšími záujmami občanov a v ich mene.
Lietavec sťahovavý

Lietavec sťahovavý alebo netopier sťahovavý ("Miniopterus schreibersii") je druh netopiera z čeľade netopierovité.
Rozšírenie a početnosť.
Lietavec sťahovavý žije od severnej Afriky až po Madagaskar, v Európe a južnou Áziou až po Austráliu.
Rozšírenie na Slovensku.
Lietavec sťahovavý žije na Slovensku v dvoch oblastiach výskytu. Menšia oblasť na západe v geomorfologickej oblasti v pásme jadrových pohorí - Fatransko-tatranská oblasť, celok Malé Karpaty a druhá na východe v geomorfologickej oblasti Slovenské rudohorie v celkoch Slovenský kras, Spišsko-gemerský kras (podcelok Muránska planina) a Revúcka vrchovina.
Zo 429 mapovacích kvadrátov DFS sa celkovo vyskytol v 34 (7,9% rozlohy Slovenska):
Najzápadnejšia oblasť výskytu sú Medené Hámre na juhu Malých Karpát.
Najsevernejšia lokalita letného výskytu je jaskyňa Aksamitka. Malá letná kolónia bola známa v rokoch 1955 - 1975. Po roku 1975 bol lietavec sťahovavý opäť zistený po 39 rokoch na jeseň v roku 2014.
Zoznam kultúrnych pamiatok v obci Veľké Bierovce

Toto je zoznam kultúrnych pamiatok v obci Veľké Bierovce v okrese Trenčín.
Softbal na Letných olympijských hrách 2000

Softbal na Letných olympijských hrách 2000 bol softbalový turnaj v rámci multišportového podujatia Letných olympijských hier 2000. Konal sa v Sydney, v Austrálii v dňoch od 17.26. septembra 2000, za účasti 8 ženských tímov. Softbalový turnaj sa na hrách organizuje od roku 1996 a toto bolo jeho 2. vydanie. Zápasy sa hrali na štadióne Softball Centre s kapacitou 8 000 divákov, ktorý je súčasťou komplexu Blacktown Olympic Park. 
Olympijský titul obhájilo , ktoré vo finálovom stretnutí zvíťazilo nad .
Juraj Pipasik

Juraj Pipasík, známy aj ako George Mackie Pipasik, patrí k najvýznamnejším predstaviteľom a pionierom kulturistiky na Slovensku. Pochádza z obce Cernina v okrese Svidník. Svoju kariéru trénera naplno naštartoval až potom, čo v roku 1968 emigroval do USA a v meste Santa Monica začal vlastniť a prevádzkovať preslávané Santa Monica Bodybuilding Centre.
Emigrácia a život v USA.
Po emigrácii do USA trénoval okrem iných známych hercov a osobností aj Sylvestra Stalloneho. Stalone sa stal členom klubu po jeho otvorení v novembri 1982. Najskôr trénoval sám, potom vystriedal niekoľko trénerov, medzi nimi aj Franca Colomba a neskôr si vyžiadal Pipasika. Spoluprácu započali v januári 1984, keď sa pripravoval na film Rocky IV.
Súčasnosť.
Po návrate z USA žije v Bratislave.
Softbal na Letných olympijských hrách 2004

Softbal na Letných olympijských hrách 2004 bol softbalový turnaj v rámci multišportového podujatia Letných olympijských hier 2004. Konal sa v Aténach, v Grécku v dňoch od 14.23. augusta 2004, za účasti 8 ženských tímov. Softbalový turnaj sa na hrách organizuje od roku 1996 a toto bolo jeho 3. vydanie. Zápasy sa hrali na štadióne Olympiakó Kéntro Sóftmpol s kapacitou 4 800 divákov (prístupných však bolo iba 3 400 miest), ktorý je súčasťou komplexu Olympiakó Synkrótima Ellinikoú. 
Olympijský titul tretíkrát v rade získalo , ktoré vo finálovom stretnutí zvíťazilo nad .
Grécke družstvo.
Hoci grécka softbalová federácia vznikla v roku 1997 (v rovnakom roku, keď Medzinárodný olympijský výbor vybral Atény ako dejisko LOH 2004), nebol softbal (podobne aj bejzbal) v tejto krajine veľmi rozvinutý. Grécka federácia sa preto rozhodla, aby bol jej tím na olympijských hrách konkurencieschopný, vystavať družstvo na naturalizovaných hráčkach. Nakoniec tvorilo družstvo 15 naturalizovaných hráčok (z celkových 24-roch) z amerických univerzitných tímov, ktoré mali korene po prarodičoch z Grécka a dvojité občianstvo.
Alexandros Panagoulis

Alexandros Panagoulis (Grécky:Αλέξανδρος Παναγούλης) (* 2. júl 1939, Glyfada, Grécko† 1. máj 1976, Atény) bol grécky politik a básnik. 
Zohral aktívnu úlohu v boji proti Režimu Colonels v Grécku (1967–1974). Stal sa známym svojim pokusom zavraždiť diktátora Georgiosa Papadopoulosa 13. augusta 1968, ale aj pre mučenia, ktorým bol vystavený počas jeho zadržania. Po obnove demokracie bol zvolený do gréckeho parlamentu ako člen Centra Únie (E. K.).
Životopis.
Narodil sa v Glyfade susediacej s Aténami. Bol druhým synom Vassilios Panagoulis, úradníka v gréckej armáde. Jeho otec bol z Divri (Lampeia) v Elis zatiaľ čo jeho matka bola z ostrova Lefkada. Časť detstva počas druhej svetovej vojny strávil na tomto ostrove.
Cyklistika na Letných olympijských hrách 2016 – Časovka – muži

Časovka mužov bola jedna z osemnástich cyklistických disciplín na Letných olympijských hrách 2016. Preteky štartovali a končili 10. augusta na Pontal v Riu de Janeiru.
Favoriti pretekov.
Po víťazstve v časovke na Tour de France 2016 bol považovaný Christopher Froome na favorita na zlatú medailu, ale aj špecialisti na túto disciplínu a to Fabian Cancellara, Tony Martin, Tom Dumoulin a svetový šampión z roku 2015 Vasil Kiryjenka.